
Maria Nazare Laroca (Brazilo) 


Ankoraŭ hastas l” animo, 
tamen ĝi ŝatas mediti 


pri la revers” de l' mistero. 


Kaj la korpo malrapidas, 
bezonas vagi sen hast” 


tra la placoj de la urbo, 


tra neŝanĝeblaj arbejoj 
laŭ la distritaj okuloj 
donantaj novajn kolorojn 


al pasinta vivotempo. 


“ 
1 


Juiz de Fora, 13/06/2019. 


Pesziko 


Ĉu poezio necesas? 
Versoj al kio utilas? 
Kiel la muzoj ekestas 


en nia mondo delira? 


Silente poetoj kaptas 
la melodion de l” vortoj 
per surpriza luma sparko, 


kiu okulojn ektuŝas. 


Tiam feliĉo intensa 


= 9] = 


Fondita en 19909; Enretigita en 1997 la 30-a jaro http://www.elerno.cn/penseo/penlisto.htm 


vizitas poetanimon, 
kiu reĝisoras sentojn, 
kaj jen poemo naskita! 
Juiz de Fora, 18/06/2019 


Vojirmelo 


Ni, pilgrimantoj de l' tempo, 
nedaŭrajn boatojn gvidas 
(korpojn survojajn al morto), 
daŭrigos la vojaĝadon 


per flugiloj de l' eterno. 


Ni estas herooj solecaj 
ĉe l” odisead” de l” vivo, 
en la serĉo de la stelo, 
kiu dormas ene de ni. 
Juiz de Fora, 25/06/2019. 


Mori (Usono) 


DE AFORISMO (42) 


Neniu afero 
sur la tero, 
estas hazarda afero. 
kokoj 
Lando kiun regas 
despota persono, 
estas granda prizono. 
kokoj 
Nenio estas pli fiodora 
ol homo malica 
kaj senhonora. 
kokoj 
La mondo estus 
agrable silenta, 


se ĉIU homo estus 

sufiĉe prudenta. 
okokoj 
Homo kun multe da mono 
estas plenrajta persono. 
kokoj 
Homo, kiu mortis 
kun bona nomo 
estas eterne 
vivanta homo. 
okokoj 
Ebria azeno 
en granda urbo, 
povas esti kaŭzo 
de granda perturbo. 
26 kok 
Tie, kie mankas libero, 
voĉdono estas 
trompa afero. 
kokoj 
La armeo de idiotoj 
kiun gvidas saĝaj patriotoj 
pli potencas ol la armeo de patriotoj, 
kiun gvidas idiotoj. 
okokoj 
La mondon regas 
homoj sen konscienco 
kaj sekvas 1lin blinde 
homoj sen pripenso. 
okokoj 
Trono estas samkiel selo 
sur la sovaĝa ĉevalo 
la rajdanto sciu 
forrajdi de la popolo 
tre danĝeras por la kolo. 
26 kok 
Stulte estas ne nur 
aŭskulti ĉies parolojn 
sed ankaŭ al ĉies paroloj 
fermi la orelojn. 
okokoj 
Kabano plena je ĝojo 
plibonas ol palaco 
en kiu mankas 


amo kaj paco. 

penseo 


seekok 


Kverelo de demagogoj 
en la sfero de politiko 
estas misgvida, 
amara komiko. 
26 kok 
Inter homoj 
ne povus esti paco 
sen sufiĉo da 
privata spaco. 
okokoj 
Jen demando 
tra la tuta historio; 
ĉu Dio estas Vero 
aŭ iluzio? 
kokoj 
Regantoj 
malantaŭ politika kurteno 
pli potencas ol la ludantoj 
sur la politika sceno. 
okokoj 
Tie, kie ĉiuj baraktas 
por mono 
malofte troviĝas 


malavara persono. 
e ekok 





Homo malsimile 
al mulo kaj azeno 
sekvas la reganton 
sen rimeno. 
okokoj 
Humaneco kaj moralo 
estas la plej lasta afero 
en la politika sfero. 
okokoj 
Solvi konfliktojn per bataloj 
estas la kutimo de 


senmoralaj animaloj. 
rk eko 

Tio, kio diferencigas 

homon de animalo 

estas humaneca moralo. 
okokoj 

Politiko de paca kunlaboro 

kondukas al grandeco kaj gloro. 
okokoj 

Homo kiu timas 

Je morto 

ne povas decidi 

pri sia sorto. 
kokoj 

Neniam aspekton fidu, 

zorge la internon vidu. 
okokoj 

Por vivi sukcese 

en paco 

vivu saĝe kun aŭdaco. 
kokoj 

Ekspluatemaj uloj 

kaj sangosuĉantaj kuloj 

ĝuas la vivon 

sur la dorso de 1 laboruloj. 
kokoj 

Fiŝo sen akvo 

ne kapablas vivi, 

homo por vivi 


bezonas aktivi. 


Papos Nascentes (Brazilo) 


Pran kanios 


verkinte preskaŭ poezie 





venis min ĉiu perpleks” 
revizia paradoks” 


akvo varma glacifluas 


denove jen poezi” 
vorto kiu dance saltas 
kanzono revene batas 


Jen plorego jen tremig' 


nun en ĉi tiu poem” 

penseo 


verkas mi en ekstrem” 
poezion, ĉu legiĝ'? 


— ĉu voj” al nia vekiĝ'! 
Jes kaj ne (nek jes nek ne) 


ne kulpas certe printempo 
nek alia ajna kuzino 

ĉu l' tempo kontrahas akcelas 
ĉu freneziĝas l” klimato 

ĉu uragan” inund” tertremo 
ĉu mis1l” pli misilojn portas 
ĉu mortas ateisto bigoto 


ĉu diferencon ĝi faras? 


la planeta linugo 

estus la nova kulpulo 

pro kaos' tiom profunda? 
ĉio havas la momenton, 
havas sian signifon 


eĉ la esprim”... mondofino. 


MI 


fulmfulme Atmano 





atomo do bonega 
lastlasta do unika 


unua do kompleta 


ritmo do intima 
etimo do rekta 
etiko do rito 


optiko do itiner” 


multoblo do uno 
lucida do paca 


lica do ludema 


senvorta do implicita 


senmakula do diskreta 


nek sekreta nek eksplicita 

Wel CR (Brazilo) 


BA, AUDI STELOJN! 


"Ba, aŭdi stelojn!” (vi min sinesprime) 





“Vi sensaĝas!" Mia al vi rediro 
estu ke tio, ofte kaj kutime, 


ĉefenestrigas min, gapan, sen spIro... 


Dum ni tra l' nokt' parolas, ĉu sen miro 
l' amplekson de l' Lakta Voj” sublime 
en rebril” mi spektu? Jam sub sopiro, 
laŭtagas, mi veploras, legitime! 

Vi ree: “Halucinas vi, amiko! 

Kion do celas la konversacio? 

Ĉu povas esti ĝi babil”, prediko?” 

Mi redire: Amu! Homajn orelojn 

amo, nur, kapablaj 1g0s al tio 


decaŭdi kaj dece kompreni stelojn! 


MANKAS 


Poezio 

En la kapoj 
Poezio 

En la tekstoj 
Poezio 


En la buŝoj 


Poezio 

En manĝaĵoj 

En reklamoj 

Mankas poezio 

En monda muziko 

En la mensoj 

En la ludoj 

En politiko mankas poezio 

( Nia plej granda mizero... ) 

Kie estas vi? 

Ve ĝi malestas ĉie... 
Well CR tradukis el Olavo Bilac (Olavo Bras Martins 
dos Guimardes Bilac, Rio-de-Ĵanejro dec 16 1865 — 
dec 2$ 1918) krom ĵurnalisto ankaŭ estis rakontisto, 


kronikisto kaj poeto. De li estas supra soneto en 





penseo 


esperanto vesto.) 


Svetlana Konyashova (Rusio) 


PASKO dla, | ajitoj 


Somero. Verda 
rano en pokalo de 


lili ~— princino. 


Juniaj noktoj. 

Kukolo rekukuas 

kaj mi vekiĝas. 

ze ke 

Juniaj pluvoj 

ŝajnas senchesaj. Tagoj 


sensunaj tristas. 


Juniaj pluvoj 
tedas. Sed ĉielarkoj 


ĉiam ravas min. 


Joakimo Ringelnac 


logiko 


En frida nokt” sub steloklar' 
Jen drivis apud Norderney 
svahila nigra lipohar”, 

je l' tria hor” laŭ ŝ1p' kun gaj'. 
Jen mankas ja pri kelko klar”! 
Pro kio drivas laŭ konstat” 

en nokt” svahila lipohar” — 


je l' tria hor” ĉe l' Kategat'? 


Bertolt Breĥt 


el la jaro 1592 
“Episkop', mi flugos”, 
diris tajloro al Moŝt”. 


“Venu, por moment”. 


Kaj li grimpis kun flugiloj 

dum aplaŭdo kaj Jubiloj 


ĝis la granda granda kirktegment'. 


Lia Moŝt' nur diris: 
“Mensogoj, kiel ĉiam. 
Hom” birdo ne estas. 
Homoj flugos neniam.” 


La episkopo plu iris. 


“La tajloro jam ne vivas”, 
diris la homoj ĉe l' Moŝt': 
“Trois la aŭdac”. 

La flugiloj frakasiĝis, 

la tajloro surnaziĝis 


sur la dura dura kirkoplac”.” 


Sonoriloj sonis. 
“Mensogoj, kiel ĉiam! 
Hom” birdo ne estas. 
Homoj flugos neniam”, 

la episkopo admonis. 

Kaj li grimpis kun flugiloj 
dum aplaŭdo kaj Jubiloj 


? 


ĝis la granda granda kirktegment'. 


Lia Moŝt” do diris: 
“Mensogoj, kiel ĉiam. 
Hom” birdo ne estas. 
Homoj flugos neniam.” 


La episkopo plu iris. 


“La tajloro jam ne vivas”, 
diris la homoj ĉe l' Moŝt': 
“Trois la aŭdac”. 

La flugiloj frakasiĝis, 

la tajloro surnaziĝis 


sur la dura dura kirkoplac”." 


Sonoriloj sonis. 
“Mensogoj, kiel ĉiam! 
Hom” birdo ne estas. 
Homoj flugos neniam”, 


la episkopo admonis. 


penseo 


PS: Cu ankaŭ vi jam aŭdis tion? "Nur 
mensogoj, kiel ĉiam", la homaro neniam uzos 
la fervojon, ĝi parolos neniam Esperanton!" 


La socio estos komunuma neniam, neniam sen 


mono ktp... 
tradukis 





A oo 
Ĉina Antikva Poezio 


Lu You (1125 — 1210) 
Aŭtunaj pensoj 


Avido pelas homojn kiel mil bovoj impetaj, 
Prefere, kiel sablomevo, mi ĉi-monde vagas. 
Senfare mi ektrovas tagojn jare longaj; 
kontraŭ 
Afero, kia ajn ĝi gravas, mi ebrie agas. 
En lavbatado l” luno super la strateto sinkas, 
Platanoj skufaligas la aŭtunon en hejmlando. 
Ĉu mi, kaduka, povus supreniri altan turon 
Por arde filozofi, kiel Yuanlong“ aspiranto? 
“Yuanlong: alinomo de Chen Deng, kiu estis el la 
tempo de la Tri Regnoj (220 — 265) kaj ĉiam nutris la 
aspiron fari bonon al la mondo kaj kompati la 


popolon. 


Du Fu (712 — 770) 


La suda na)baro 


Sinjoro Jinli, ne riĉulo, kun ermita ĉapo; 

Ĝardeno lia plenas je la taroj kaj kaŝtanoj. 

La birdoj surperone bekas grajnojn 
senzorgeme, 

Kutimas gaje alrigardi gastojn la infanoj. 

Aŭtuna akvo malprofundas Je kvar aŭ kvin 
futoj, 

Permesas nur al du-tri homoj noktveturi barke. 

Sin lokas la vilaĝo ĉe sabl-duno kaj bambuoj; 


Je mia ĝiso ĉe la pordo l” luno lumas arke. 

Liu Kezhuang (1187 — 1269) 











Mi vidas, vekiĝinte, tra fenestro matenruĝon, 

La frosta vento trans bambuoj blovas 
fortiĝante. 

Servisto, mi ordonis, novan varmĉambron 
aranĝas; 

Malnovajn vintrovestojn knabo gladas 
laŭkomande. 

La vino estas jam fermentigita, kaj viando 


De kraboj grasaj flavas kiel tranĉita oranĝo. 


Ĝardenaj krizantemoj kaj hibiskoj admirindas: 


Ne preterlasi de nun ĝuon de l” naturoŝanĝo. 


Lin Bu (967 — 1028) 


PIN 
/4) 
Ny 
| MI 
| ] 
med 


Ĉiuj floroj falis, krom vi— vive prosperanta, 








Nur al kiu ŝuldas sin la ĉarmo de l” ĝardeno. 
Sur kristala akvo desegniĝas kelkaj branĉoj; 
Subtila aromo ŝvebas dum krepuska sveno. 
Antaŭ ol descendi, birdoj kaŝe vin rigardas; 
Papilioj, se vin konus, sentus sin humile. 
Sed, feliĉe, por mi eblas skandi, sen muziko 


Kaj sen vino, kor-akorde al vi kaj trankvile. 








veno 


Dek jarojn mi vane klopodis en tiu ĉi mondo, 
Foj-foje en sonĝo alpaŝis al mi ermit-monto. 
Honora rangeco kontentas malpli ol dormado; 


Riĉaj zorgas pli ol malriĉaj en la vivparado. 


penseo 


Deprimas aŭd” pri suvereno en militdanĝero; 

Afliktas vid” pri ebriuloj de orgiprefero. 

Kun libroj malnovaj al ĉi ermitejo mi Iros, — 

Printempan aeron, ĉu floroj, ĉu birdoj, 
elspiros. 


elĉinigis 





Minosun (Ĉinio) 


Liu Yong (ĉ. 984-1053) 


= (el 
o V98Vantaga 







—laŭ melodio Wanghaichao 
Ĉe l'avantaĝa loko, sudoriente, kiel 
ĉefurbo de Wu-Regno, de antikveco 
Qiantang“ 
fekundas en produktoj, prosperas en 
pomp-bril”. 
Salikoj en nebulo, arkpontoj buntfarbitaj, 
kurtenoj, murtapiŝoj helverdaj de beril”, 
tavoloj kaj tavoloj da domoj laŭ deklivoj. 
Ĉirkaŭe vivas tie jen hejmoj mil kaj mil. 
Arbegoj flankas sablajn digegojn de l'rivero, 
ondtajdoj frapas bordojn neĝblanke en oscil', 
senlime sin etendas vastaĵo de la akvoj. 
Vendiĝas en bazaroj je onia admir” 
juveloj la trezoraj, kaj hejme oni tenas 
satenojn kaj silkaĵojn, konkure por parade 


eksponi riĉon, lukson, vanteme kun aspir”. 


Du lagoj““ , verdaj montoj ĉikaŭaj bele 
ĉarmas, 

aŭtunosmantoj floras kun aroma elspir”, 

somere okulplaĉas lotusoj sur vastejo. 

En tag' serena oni gaje ludas flutojn, 

dumnokte lotussemojn kolektas kun facil' 

knabinoj kaj fiŝistoj kantante sur la lago. 

Soldatoj mil eskortas la ĉefon revenantan 

de la inspekt” ofica en ĉi-loka rondir”. 


Aŭskultas mi la fluton kaj kordojn de muziko, 

poemojn verkas, ĉantas mi kun vino-entir”, 
kaj spektas vidindaĵon de montoj kaj riveroj. 
Mi volas ĝin vortigi jen per prilaŭda stil”, 
iutage ĝin prezentos al korteganoj pave, 

ke tie mi vivis plezure kun trankvil”. 
“Oiangtang estas nuna Hangzhou oriente de Ĉinio. 


“X Du lagoj: la fama Okcidenta lago en Hangzhou 


penseo 


la paseojn triste kun sufer”, 
kaj desapontiĝon en koro. 
Mi nur tenas min silenta 
tutan tagon en desper”, 

ne plu supreniri alten 

por rigardi foren 


kaj eviti naskon de mizer”. 


estas dividita en du lagojn, internan kaj eksteran. l alvarmaj nuboj regas Sul' ĉielo 


Vuper KONKOSIPTO 


—laŭ melodio Kurba peniko el jado 
Super montosupro 
ŝvebas nuboj ĉe vesper”. 
Mi apogas min sur la balustrado 
por rigardi al river” 
kie regas nur nebulo trista. 
La okulojn ja invadas ĉagren-gel' 
de l' aŭtuna malvarmeto. 
Ne toleras mi rigardi 
tiun mondon jen en frid-sever”. 
Malproksime en ĉefurbo imperia 
loĝas mia amatin” kun bel”. 
Ek de la disiĝo mi neniam 
aŭdas pri ŝi, ho, l” anĝel”. 
Mi, pro tio, kovas sopiremon 
longan kun korprem-kruel'. 
Ĉu sovaĝanser” alportas 
la leteron de ŝi tra l” ĉiel”? 
Ho, ne! ĝi jam flugas 


sur sablejon laŭ ventopel”. 


En la pasintec” mi kaj ŝi 

havis multajn kunojn 

kaj renkontojn en ĝoj-hel”. 

Sed nun malfacile nia rekuniĝo, 
ve, realigeblas laŭ esper”. 

Male en mi ja naskiĝas 

ĝenoj kaj ĉagrenoj en kor-sfer' 
Jam nesubigeblaj. 

Nur la sopiremo longe daŭras 
sen intervidiĝi kun liber”. 
Surgrimpad” al montoj aŭ alveno 


ĉe riveron ĉiam vekas en mi 

—laŭ melodio Ĝojo en meznokto 
Frostaj nuboj regas sur ĉielo. 
En vetero malserena 
mi veturas per boato 
bonhumore de la riverbordo. 
Tra mil montoj, klifoj, 

mi atingas lagon en smeraldo, 
kie ondoj jam formortis 

sed minacas vento per invado 
el l' arbaro ekblovanta. 

Plie aŭdas mi vendistojn 
reciproke salutdiri kun beato. 
Kun hisitaj alte veloj 


ĵonkoj glitas jen en glato. 


Sur la bordo flirtas 

flagoj de vinovendejoj, 

kaj vilaĝo nestas en nebulo, 
sub fumnuba subpremado 

kaj ekstere staras kelkaj arboj 
ekvelkintaj jam post prujna bato. 
Sub la subiranta sun” fiŝistoj 
hejmeniras kunfrapante 
tabuletojn en ĝojplena stato. 
Lotusfloroj mortaj kuŝas 

tie kaj ĉi tie en sporado, 

sub la ombr” de poploj kalvaj. 
Ĉe la bord” du-aŭ-triope 
lavistinoj babilante en privato 
iras jen honteme kun rideto, 


evitante homojn sur la pado. 


Tio vekas ĉe mi sopiremon, 
kaj mi pentas, ke forlasis mi ŝin 


en la buduaro por ter-vado, 

kiel lemn'” vaganta moviĝeme. 
Kiam povus mi plenumi 
rendevuon kun ŝi laŭ kor-ŝato? 
Trista afliktiĝo en la brusto 

kaj nepov” reiri al ŝi je jarfino 
tiras larmojn miajn je miriado. 

Mi rigardas vojon la revenan vane 
en grakado de sovaĝanseroj eĥe, 


kaj mi estas senkonsola, do. 


elĉinigis 





Kun benkoj la strato kaj la parko 
La steloj haltintaj sur la arboj. 
La luno fiksita en la ĉielo 


Kvazaŭ en la gravuraĵo. 


— Kial tiom longedaŭra ĉi tiu silento? 
— Ni rompu ĝin- diras ci. 
Kaj mian manon prenas en la ciaj 


Tutvarme. 


— Cu la apokalipso ekokazus, 
se mi unufoje cin kisus? 
— Ne kredas- mi murmuras 


kaj la paroloj en la vento ektremas. 


Sin detenis mirigita la strato! 
La steloj sur la arboj scivolemas... 
Ĉu estas sonĝo ĉi tiu vespero?! 


Cu ĝi gravuro estas?! 





Longe vin ne vidinte 


Longe mi ne vidite, 


Ci vespere mi timon sentas, 


penseo 


Necertecon en ĉi tiu ĉambro 
Kvazaŭ ci le ĉi tie estas 

Ĉi tie en la nedifinita direkto 
Ĉi tie en la ĉiu direkto. 

Viva pulvoro ci estas, 
falanta de miaj ŝultroj 
Elverŝante de la lipoj, 
hararo, okulharoj, 

Tiom multe mi amis vin, 
Tiom multe vi amis min, 
Kiom ne sufiĉas ja la 
monatoj kaj la vivodaŭroj. 
Ni do malamu tiun, 

Kiun ni amis ĝis nun. 


elalbanigis 


p Bardhyl Selimi 


~i 


i 3 
ef (Albanio) 


dang 


ĈAPITRO DEKNAŬA 


Plena Kompreno pri la vivo 








$19-01 

Tiu, kiu havas plenan komprenon pri la esenco de 
la vivo, ne serĉas tion, kion lia vivo ne povas atingi; 
tiu, kiu havas plenan komprenon pri la esenco de la 
Destino, ne serĉas tion, kion lia inteligenteco ne povas 
atingi. Por nutri la fizikan formon necesas sin provizi 
per materialoj; tamen ekzistas iuj, kies fizika formo ne 
estas bone nutrata, kvankam abundo da materialoj 
estas en ilia posedo. Por la konservado de la vivo plej 
gravas malebligi, ke la vivo apartiĝu de la fizika 
formo; tamen ekzistas iuj, kies vivo jam ne ekzistas, 


kvankam ilia fizika formo ankoraŭ ekzistas. La veno 

de la vivo ne povas esti rifuzita, kaj la foriro de la 
vivo ne povas esti malhelpata. Ho ve! 

Oni kredas, ke la vivo povas esti konservata per 
nutrado de la fizika formo, sed se la nutrado de la 
fizika formo ne estas sufiĉa por la konservo de la vivo, 
kio alia do tiam estas farinda en tiu ĉi mondo? La 
nutrado de la fizika formo ja ne meritas esti farata, kaj 
tamen oni ne povas ne tion fari, ĉar tio estas 
neevitebla. 

Tiu, kiu volas liberigi sin de la ŝarĝo nutri sian 
fizikan formon, prefere forlasas la mondajn aferojn. 
Forlasinte la mondajn aferojn li povas esti libera de 
tiuj aferoj; estante libera de mondaj aferoj li povas 
teni sian koron pura kaj kvieta; tenante sian koron 
pura kaj kvieta li povas akordiĝi kun la naturo; 
akordiĝante kun la naturo li povas proksimiĝi al la 
Taŭo. Kial la mondaj aferoj devas esti forlasitaj? Kial 
la vivo devas esti forgesita? Forlasinte la mondajn 
aferojn li ne plu penigas sian fizikan formon; 
forgesinte sian vivon, li ne plu malŝparas sian vitalan 
energion. Sana fizika formo kaj sufiĉa vitala energio 
ebligas al li konformiĝi kun la naturo. La ĉielo kaj la 
tero naskas ĉiujn estaĵojn en la mondo. La kombino de 
la jino kaj la jango donas formon al la estaĵoj; 1lia 
apartiĝo estigas novan komencon. La perfekta stato de 
la fizika formo kaj la vitala energio siavice helpas al la 


naturo ŝanĝiĝi. 


$19-02 

La majstro Liezi demandis Guan Yin: 

“La perfekta homo ne sufokiĝas tiam, kiam li 
naĝas en la akvo; li ne brulvundiĝas tiam, kiam li 
paŝas sur la fajro; li ne teruriĝas tiam, kiam li estas 
levita altege super ĉiujn estaĵojn. Ĉu mi povus 
demandi, kiel li povas atingi tion?” 

“Li povas tion atingi,” respondis Guan Vin, 
“dank” al tio, ke li tenas sian spiron en la plej pura 
stato, sed ne al sia inteligento, sia lerteco aŭ sia 
kuraĝo. Sidiĝu kaj mi diros al vi la detalojn. Ĉio, kio 
havas formon, bildon, sonon kaj koloron, estas estaĵoj. 
Kial do estas granda diferenco inter 1l1? Kiel do unu el 
la estaĵoj povas esti supera al alia dum ili ĉiuj egale 
estas estaĵoj kun formo kaj koloro? La estaĵoj estiĝas 


el la senforma Taŭo kaj fine revenos al la eterna Taŭo. 





penseo 


Kiel do la mondaj aferoj povus fari limigojn al la 
perfekta homo, kiu ĝisfunde komprenas tiun ĉi veron? 
Li restas inter moderaj limoj, kaŝas sin en obskureco 
kaj vagadas en la regno de la Taŭo, kie ĉiuj estaĵoj 
havas sian komencon kaj finon. Li alkroĉiĝas al sia 
natura dispozicio, nutras sian vitalan energion kaj 
konformigas sian virton al la Taŭo de la ĉielo, por ke 
li povu komunikiĝi kun la naturo. Tiel agante, li tenas 
sian naturan dispozicion kaj sian vitalan energion en 
perfekte bona stato. Kiel do eksteraj estaĵoj povus 
eniĝi en lin kaj lin influi? 

“Tiu, kiu ebria falas el ĉaro, kvankam kontuzita, 
ne perdas sian vivon. Li havas la samajn ostojn kaj 
artikojn, kiel aliaj homoj, sed li ne estas tiel grave 
vundita, kiel la aliaj, kiuj falas samtempe kun li, ĉar 
tiam lia menso estas en komplete neĝenata stato. Li 
estas senkonscia tiam, kiam li veturas, kaj senkonscia 
ankaŭ tiam, kiam falas el la ĉaro. Ĉar nenia ekpenso 
pri la morto aŭ vivo, nek surprizo penetras en lian 
menson, li tute ne estas terurita de la akcidento. Se la 
vino povas helpi al li konservi la vivon, kiel do multe 
pli la Taŭo de la naturo povas helpi al la homoj 
konservi la vivon! Sekve la saĝulo serĉas rifuĝon en la 
naturo, kaj tiele li estas vundata de neniu estaĵo en la 
mondo. 

“Kiam la venĝema homo ne rompas la glavon, 
kiu lin iam vundis, kaj la malpardonema homo ne 
plendas pri la tegolo, kiu falis sur lin, tiam la mondo 
estos en paco kaj ordo. Tiam estos ne plu tumulto de 
milito, nek punoj de morto, ĉar ĉiu nur serĉas rifuĝon 
en la naturo. 

“Anstataŭ disvolvi la vulgaran saĝecon, disvolvu 
la naturan dispozicion. Per disvolvo de la natura 
dispozicio leviĝos la virto; per disvolvo de la vulgara 
saĝeco leviĝos malbono. Ne kontentiĝu per la 
naturdotoj, nek neglektu la saĝecon de la homo, kaj la 


popolo pliproksimiĝos al la naturo.” 
elcinigis 
Wang Chongtang 


(Ĉinio) 

Ĉineske 


Yanke (Ĉinio) 


Rododendioj del 





OIQE 


—laŭ ĉinesko Sopir-al-sudo“ 
Sur monto 

punktas plene 

blank” kun ruĝa nuanco 
kvazaŭ brilanta geme, 


ha, kaj rubene. 


Deklive 

floroj en proper” 
pavas tavolon super 
tavolo jen en eter” 


ŝajne en fabel”. 


Rozetaj 

petaloj kun sku” 
svingiĝas en zefiro, 
rave invitaj al ĝu” 


por okuloj, nu. 


Sur branĉoj 

ankoraŭ sidas 
burĝonoj verdaj hele, 
kiuj ovriĝi avidas 

kaj l' mondon vidas. 


Matene 

roseroj rule 

gutas el la petaloj 

sur grundon jen susure, 


vere plezure. 


Jadranka Miric (Serbio) 


penseo 


Tremantaj 

animoj niaj 

sendormas mi pro dolor”, 
pro maljustecoj fiaj, 


tut-malegalaj. 


Malgrandas 

serbio. Fortas 

ĝ1. Milionojn donis 
por VIVI pace. Preĝas 


ni pli kaj kredas. 


Suferas 
animoj.Ho,ve. 
premoj,oftaj minacoj, 
tro da ĉantaĝoj por ke 


ni VIVU aĉe. 


Eŭropo 

silentis honte. 
Subskribojn ili viŝis, 
reprenis difektonte 


pacon ! Estonte! 


Mizera 

kaj izola viv” 

longe daŭras kaj kaŭzas 
konfliktojn pro falsa viv”. 


Vivo en ne viv'. 


) = 
mangajo 
—laŭ ĉinesko Sopir-al-sudo“ 

Videblas 

brila okulpar”. 

sub somera ĉapelet”. 
Vesperiĝas en arbar”. 


Domo en najbar”. 


Okulo 
al okulo. Ho. 
vizaĝo al vizaĝo. 


Vangofrapoj kaj ŝoko! 


), KIAM animo plero 


—laŭ ĉinesko Sopir-al-sudo“ 





Sangis brovarko. 

Lumigis 

kandel” la domon . 
Miskompreno sed bato ? 
Fidu propran okulon. 


Streĉas koron. 


Makuloj 

sufiĉe klare 
akuzas. Ŝin li batis. 
Tio evidentis are . 


Vangfrapo pare . 


Riproĉe 

krias rigardoj. .. 
Ĵaluzo kaj fi-klaĉoj. 
Tiom da vangofrapoj. 


F1-onidiroj. 
Luiza CAROL (Israelo) 
Sopiro en dunio 
—laŭ ĉinesko Sopir-al-sudo“ 
Feliĉo 
signifas amon, 
komfortan etan neston, 
la familian varmon 
kaj plenan sanon. 
“Sopir-al-sudo (ĉine: Yijiangnan): ĉina fiksforma 


poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


M. M. Zoscenko“ 


Iufoje mi volas aliri al ne konata homo kaj 
demandi: nu, kiel vi fartas, frato? Ĉu vi estas kontenta 
pri la vivo? Ĉu estis en via vivo feliĉo? Nu, rigardu 
ĉion travivitan. 

De tiu tempo, kiam oni diagnozis ĉe Mi 
gastriton, mi demandas pri tio multajn homojn. 

luj respondas per ŝerco — mi vivas, juvelojn 


trivas. La aliaj komencas mensogi — mi vivas pompe, 


penseo 


plibonon mi ne bezonas, perlaboras laŭ la sesa grado, 
estas kontenta pri la familio. 

Sed nur unu homo respondis al mi je tiu 
demando serioze kaj detale. Respondis al mi mia bona 
amiko Ivan Fomiĉ Testov. Lia profesio estas vitristo. 
La homo estas simpla kaj kun barbo. 

— Ĉu feliĉo? — li demandis min. — Jes, certe 
feliĉo estis. 

— Nu, — mi demandis, — ĉu granda feliĉo estis? 

— Ĉu granda aŭ malgranda, estas nekonate, sed 
ĝin mi memorfiksis por la tuta vivo. 

Ivan Fomiĉ fumis du cigaredojn, kolektis la 
pensojn, ial palpebrumis al mi kaj komencis rakonti. 

Tio estis, mia kora amiko, antaŭ dudek aŭ 
dudek kvin jaroj. Mi estis tiam bela kaj Juna, havis 
dandajn lipharojn kaj plaĉis al mi. Kaj mi konstante 
atendis, kiam al mi feliĉo venos. Sed jaroj pasis laŭ sia 
vojo, kaj nenio okazis. Jen mi edziĝis, jen mi 
pugnobatalis en la geedziĝa festo kun parencoj de la 
edzino, jen post tio la edzino naskis infanon. Jen la 
edzino mortis. Jen ankaŭ la infano mortis. Ĉio iris 
glate kaj kviete. Kaj ne estis en tio 1a feliĉo. 

Sed foje la 26-an de novembro mi eliris al la 
laboro, kaj post la laboro vespere eniris en restoracion 
por trinki teon. 

Mi sidis kaj trinkis el subtaso. Kaj mi pensis: 
Jen jaroj iras laŭ sia vojo, sed feliĉo estas nevidebla. 

Ĵus mi tiel pensis — mi aŭdis diversajn kriojn. 
Mi returniĝis — mastro svingis la manon, kaj 
knabo-helpanto svingis la manon, kaj antaŭ ili cara 
soldato staris kaj provis sidiĝi ĉe tablo. Sed la mastro 
forpuŝis lin de la tablo kaj ne permesis sidiĝi. 

— Ne, - li kriis. — Soldatoj ne havas permeson 
en restoracioj sidi ĉe tabloj. Mi pro tio povas pagi 
monpunon. Foriru, kara. 

Sed la soldato estis ebria kaj tamen provis sidiĝi. 
Sed la mastro forpuŝis lin. La soldato sakris. 

— Mi, - li kriis, — estas tia kiel vi! Mi deziras 
sidiĝi ĉe la tablo. 

Nu, klientoj helpis — elpuŝis la soldaton. Sed la 
soldato prenis ŝtonon de pavimo kaj ĵetis ĝin al 
spegula vitro. Kaj forkuris. 

Sed la spegula vitro havas dimension de 4 je 3 


metroj kaj havas grandegan koston. 

La gamboj de la mastro fleksiĝis. Li ekkaŭris, 
svingis la kapon kaj timis rigardi al la vitro. 

— Kio okazas, civitanoj? — li kriis. — La soldato 
bankrotigis min. Hodiaŭ estas sabato, morgaŭ estos 
dimanĉo, dum du tagoj ne estos vitro. Tuj mi ne povas 
trovi vitriston, sed sen vitro vizitantoj ofendiĝas. 

Kaj vizitantoj efektive ofendiĝas: 

— Blovas, — 1li diras, — el la truita aperturo. Ni 
venis por sidi en varmo, sed ĉi-tie estas tia truo. 

Subite mi metis subtason sur la tablon, kovris 
per ĉapo la tekruĉon, por ke ĝi ne malvarmiĝu, kaj 
trankvile aliris la mastron. 

— Mi estas vitristo, kara komercisto. 

Nu, li ekĝojis, kalkulis en la kaso monon kaj 
demandis: 

— Kiom kostas tiu laboro? Ĉu vi povas el pecoj 
kunmeti? 

— Ne, kara komercisto, el pecoj nenio rezultos. 
Estas necesa vitro de 3 je 4 metroj. La kosto de tiu 
vitro estas 75 rubloj, kaj la pecojn mi prenos por mi. 
Tiu kosto, kara komercisto, estas sen konkurenco kaj 
sen priparolado. 

— Ĉu vi freneziĝis? — la mastro diris. Sidiĝu ĉe 
via tablo kaj trinku teon. Anstataŭ pagi tian summon, 
mi prefere per litkuseno ŝtopos la aperturon. 

Kaj li ordonis al la mastrino tuj kuri al la loĝejo 
kaj alporti litkusenon. 

Kaj jen oni alportis litkusenon kaj ŝtopis. Sed la 
litkuseno falis jen eksteren, jen internen, kaj tio kaŭzis 
ridon. Kaj iuj vizitantoj eĉ ofendiĝis — estas mallume 
kaj malbele trinki teon. 

Unu vizitanto (mi estas dankema al li) leviĝis 
kaj diris: 

— Mi povas rigardi litkusenon hejme, por kio mi 
bezonas vian litkusenon? 

Nu, la mastro ree aliris min, petegis momente 
kuri por vitro kaj donis monon. 

Mi ne fintrinkis la teon, premis la monon en la 
mano kaj kuris. 

Mi alkuris al vitrovendejo — la vendejo estis 
fermata. Mi petegis — oni enlasis. 

Ĉio estis, kiel mi pensis, kaj eĉ pli bone. Vitro 
de 3 je 4 metroj kostis 35 rublojn, pro transportado oni 


prenis 5 rublojn, sume 40 rublojn. 


penseo 


Kaj jen mi enmetis la vitron. 


Ilustraĵo de Tatjana Ĥomjakova 

Mi fintrinkis la teon kun sukero, mendis fiŝan 
supon, poste ratatujon. Mi manĝis ĉion kaj 
ŝanceliĝante eliris el la restoracio. En la mano estis 30 
rubloj. Mi povis fordrinki ilin, povis elspezi laŭ mia 
ajna deziro. 

Kiel mi drinkis tiam! Dum du monatoj drinkis. 
Krom tio mi aĉetis arĝentan ringon kaj varmajn 
surplandaĵojn. Mi ankaŭ volis aĉeti pompan 
pantalonon, sed mono mankis. 

— Jen, mia kara amiko, kiel vi vidas, en mia 
vIVo estis felietĉo. Sed nur unufoje. La tuta cetera 
vivo fluis glate, kaj granda feliĉo ne estis. 


Ivan Fomiĉ eksilentis kaj ree ial palpebrumis al 


Mi kun envio ekrigardis al mia kara amiko. En 
mia vivo tia feliĉo ne estis. 


Sed verŝajne mi ne rimarkis. 


x Mihail Mihajloviĉ Zoŝĉenko (1894 — 1958) estis 
fama sovetia verkisto-satiristo. Tiun rakonton li verkis 


en 1924. 
Esperantigis 

